Sewwieq ta’ mutur weġġa’ gravi, u jinsab fil-periklu tal-mewt wara inċident ta’ traffiku li seħħ fi 3.30 a.m. fi Triq Testaferrata Ta’ Xbiex. Ir-raġel li skont il-pulizija huwa ta’ nazzjonalità Olandiża weġġa’ wara li ħabat ma’ central strip b’konsegwenza li tkaxkar għal diversi metri . Fuq il post issejħet ambulanza li ħadet lis-sewwieq l-isptar Mater Dei fejn qed jinżamm fit-Taqsima tal-Kura Intensiva. Dwar l-inċident infetħet inkjesta maġisterjali u nħatru diversi esperti fosthom il-Perit Richard Aquilina u l-espert teknilu Mario Buttigieg.